als_Latn dik_Latn sag_Latn
Partia Demokratike e ka dënuar sulmin me eksploziv ndaj banesës së kryetarit të PD në Gjirokastrës, Roland Bejko.
Me anë të një deklarate për median, PD e ka cilësuar ngjarjen si “një sulm me motiv e prapavijë politike”.
“Ky është një agresion i përsëritur ndaj banesës së Bejkos, dhe policia nuk ka marrë masat e duhura në rastet e mëparshme.
Ky sulm mbi baza politike, bëhet edhe më i rëndë kur ndodh në kohën që kryeministri viziton Gjirokastrën.
Dhuna ndaj përfaqësuesve dhe zyrave të Partisë Demokratike po shtohet teksa po afrojnë zgjedhjet.
Partia Demokratike i kërkon qeverisë të distancohet nga këto akte dhe të ndalojë frymëzimin e agresionit ndaj opozitës.
Ne e dimë se këto janë shenjat e agonisë së një pushteti arbitrar që ka humbur besimin e popullit, por asgjë nuk e justifikon goditjen e kundërshtarit.
Partia Demokratike dhe demokratët janë sot më të fortë se kurrë dhe bashkë me qytetarët do tia dalim të largojmë oligarkinë që po sundon me dhunë”, thuhet në deklaratën e bërë nga selia e demokratëve.
als_Latn als_Latn als_Latn als_Latn als_Latn als_Latn als_Latn als_Latn